આ પહેલા સહમત પોતાને એક જાંબાઝ જાસૂસ બનવાની તૈયારીમાં લગાવી દે છે અને તેને પાકિસ્તાન સાથેની લડાઈમાં રો એજન્ટ ખાલિદ મીર (જયદીપ અહલાવત) તૈયાર કરે છે. ઈકબાલ સાથે સહમતના નિકાહ થાય છે અને તે એક દીકરીથી વહુ બનીને ભારતની સરહદ પાર કરી પાકિસ્તાન જાય છે. એક દુશ્મન દેશમાં પોતાના સાસરા અને પતિના દિલમાં જગ્યા બનાવે છે. સાથે-સાથે પાકિસ્તાન આર્મીમાં ચાલી રહેલા ષડ્યંત્રોની જાણકારી ભારત સુધી પહોંચાડવામાં તે સફળ પણ થાય છે. એક આર્મી પરિવારની વચ્ચે રહીને દેશને જાણકારી પહોંચાડવી સહમત માટે મુશ્કેલ ભર્યું હોય છે, આ માટે તે એવા એવા નિર્ણયો લે છે જે તેણે ક્યારેય નહતા વિચાર્યા. આ સમગ્ર સ્ટોરી વચ્ચે એક લવ-સ્ટોરી પણ જન્મે છે, જે સહમત અને ઈકબાલની છે.